Infeksiya eng uzoq vaqt qog‘oz va plastik yuzada saqlanishi mumkin. O‘zbekistonda allaqachon 40dan ziyod kishiga yuqqan koronavirusli infeksiya turli yuzalarda 5 kungacha saqlanib turishi mumkin ekan. Ukrainalik taniqli pediatr Yevgeniy Komarovskiy bu borada infografika e’lon qildi. Ma’lumotlarga ko‘ra, infeksiya qog‘oz va plastik yuzada eng uzoq vaqt davomida saqlanishi mumkin – 5 kungacha. Shuningdek, u 4 kungacha yog‘och hamda shisha yuzada saqlanib turishi mumkin. Virus alyuminiy yuzalarda 2 soatdan 8 soatgacha, jarrohlik qo‘lqoplarida 8 soatgacha, temir sirtlarda 48 soatgacha saqlanadi. Yodda tuting: o‘zingizni saqlash uchun: O‘RVI alomatlari bor insonlar bilan aloqada masofalaning — kamida 1,5 metrgacha;   yuzingizga, jumladan, ko‘z, burun va og‘zingizga teginmang;   mahsulotlarni olovda toblab iste’mol qiling — go‘sht, go‘sht mahsulotlari va tuxumni xomligicha yemang;   O‘RVIning birinchi alomatlari paydo bo‘lganda zudlik bilan oilaviy vrachingizga murojaat qiling.